Vat vir jou! | Die Vryburger
Sasolburg brand en die noorde oorspoel en die land se president skitter in sy afwesigheid soos die son van sy aartappelvormige blink kop. Dit is tog interessant dat wanneer daar probleme in die land veroorsaak word, daar op al die koerantkiekies 'n stuk of ses kleure van die politieke reënboog ontbreek. Van elke betoger in Sasolburg wat die verwoeste drankafdeling van 'n winkel met 'n paar Vat 69's verlaat het ten aanskoue van die kameras, het ek nie één Boere-omie gesien wat loer oor sy skouer terwyl hy oor sy maatjie spring wie se pankreas deur die skare platgetrap is, om weg te kom nie. Daar is ook op die foto's nie één foto van 'n klein Hermantjie of Gerhardjie wat met sy kniekoppe binne-in sy neusgate opgetrek sit en die trane strepies oor sy skurwe maermerries laat loop terwyl sy ouboet besig is om sy skool af te brand oor hulle 'n ander munisipaliteit kry nie. Nee, die helderder kleure van die reënboog sukkel maar om kop bo water te hou, aangesien hulle geen regeringshulp kry as rampe hul tref nie.
Tog is dit merkwaardig dat wanneer oplossings gesoek word, dit weer bykans net die helder kleure is wat betrokke is, van links na regs. Van diegene wat die krom en vaal reënboog, waarvan die pot goud lankal geplunder is, wil probeer laat werk tot ander wat eerder elke kleur op sy eie wil laat voortbestaan. Zille, al probeer sy "technicolor" voorkom as sy probeer toitoi ten goede, is sy steeds 'n helderkleurige poging tot oplossing. As Solidariforum 'n optog reël is dit helder, buiten vir die kere wat hulle Emo Adams kon ompraat om saam te stap deur hom te vertel dat Karlien daar gaan wees met 'n kort rokkie. Die organisasies wat nie skaam is oor hul helderheid nie se oplossings vir hul mense word natuurlik verswyg soos 'n boetie in die tronk, as hulle nie op grond van iets belagliks 'n sel met daardie boetie deel nie.
Die tendens bly maar dieselfde. Die donker kant van die reënboog word al hoe meer gehelp terwyl die naaste wat hulle ooit aan belasting kom die Vat 69 is wat as brandstof dien vir hul verwoesting. Die helder kant moet al hoe meer bydra en oplos terwyl hulle geen hulp ontvang nie, maar van verwag word om uit te deel.
Hierdie dinge brand so gat in die Sweep se maagwande dat ek geneig is om na die brandende land te kyk en aan die regering te sê: Vat vir jou!
Tot volgende slag en gelukkige CDL-dag!
5 thoughts on "Vat vir jou!"
hans richardt January 27, 2013 at 10:59 am
Ek het altyd gese, leer by moslems en jode, nie godsdiens nie, maar tradisies van leef. Hul bou hul woongebied rondom kerk en skool! Hul is radikake tov integrasie in werkplek, maar erg konserwatief tov etniese amalgamasie in woon, skool en huwelik! Belhar opgrond van gesteelde wit afrikaner identiteit? Hoekom beywer bruines hul nie vir bv bybel in khoekhoe in hul khoekhoe kerk?
hans richardt January 27, 2013 at 11:07 am
Wat kan tuisland in stad word? 2 woonstel geboue wat bv. 100 woonstelle het, kan al groeipunt wees vir 'n wit afrikaanse gemeenskap, van waaruit meer kan groei!
hans richardt January 27, 2013 at 11:40 am
Wie het gese safari pak is agterlik? Ek glo die slegte konnotasie in 70's het van goedkoop materiaal gekom! 'n chino safari pak uit ligte materiaal, kan darem met stylvolle sandale en karibiese styl strooi hoed, lekker koel klere wees in hittegolf toestande? Net so kan 'n onderbaadjie tradisie ook, instede baie warm baadjie! Deesdae is mode manshoed duur? Wat word van tradisies, sodra jy jou voorkoms tradisie wegsmyt? Denim is Warm in ons Afrika somers! Agv etiket stereotipering in media, waaroor niemand vinger gelig het, smyt ons deel van ons identiteit weg? Jode dra yarmukel en onderhemp met tossels selfs in kamtoor! Hul gooi moerse tantrum vir media negatiewe etiketering! Buitendien, safari pak is nie ouderdom gebonde soos bv jean wat elke seisoen anders lyk, skinny die somer met my pens? T hemp wat spiere moet wys? Nee, ek sukkel om my ouderdom klere te kry wat bekostigbaar en gemaklik is! Asb iemand vir modes bo 50???
hans richardt January 27, 2013 at 11:52 am
Hoekom mag ander etniese groepe onthou, bv jode mag auswitch onthou met musiek, fotos en toneel, maar die wit afrikaner mag bv nie konsentrasie kampe onthou nie? Daar was ander etniese groepe ook in Wo2 en in grusame kampe dood! Moenie eie identiteit wegsmyt agter populere bruin politici se verwronge gedagtes aan nie! Hul het hul khoekhoe tradisies en taal weggesmyt en ons identiteit gesteel en moer dit nou ook namens ons weg!!!!
Bongani January 28, 2013 at 3:06 pm
Sweep ou swaer, jy moet jou leunstoel feite bietjie nagaan. Daar is van jou wit Pieties wat hier in die dorp rondloop en spog met die sigare en ander goedjies wat hulle by Zio uitgedra het. Toegegee, hulle het dalk nie die TV nuus gehaal nie, maar net soos die jammergatte met kaalvoete en stukkende klere by Pretoria se verkeersligte, is daar genoeg asblik-boere in Sasolburg